### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

På 15 år er antallet af biler steget med 47 % i [adresse] og det sætter byen under pres, særligt midtbyen, og bidrager ikke positivt til løsning af vores klimaudfordringer.

Et incitament for at tage cyklen fremfor bilen er, at det er nemt at finde en parkeringsplads til sin cykel, uanset hvor i [adresse], man skal hen. For at gøre det endnu mere populært at tage cyklen på arbejde og til uddannelsesinstitutionen bør der etableres endnu flere og reelle cykelparkeringspladser i [adresse]. Der er allerede mange, men i det helt centrale [adresse] samt i områder med mange arbejdspladser, industrikvarterer, er der stadig mangel. Cykelparkeringen ved [adresse] er et godt eksempel på en god og reel cykelparkering.

For at give yderligere incitament til at tage cyklen og dermed reducere CO2 udslip, og forbedre miljøet foreslår Radikale Venstre at tilpasse antallet af parkeringspladser særligt i [adresse], med respekt for behov for mobilitet og beboere i midtbyen. Tanken er at gøre det mere attraktivt at benytte sig af cykel, når man har et ærinde i midtbyen.

Det skal derfor også kun være tilladt at kunne købe én kommunal parkerings-beboer licens pr. folkeregisteradresse i midtbyen og beboeren (personen der har folkeregisteradresse på stedet) skal være registreret som bruger af bilen/motorcykel eller ejer af køretøjet.

Vi vil også foreslå hastighedsbegrænsninger for biler i [adresse], som yderligere vil give en klimagevinst, formindske partikelforurening, reducere støjforurening og forbedre bymiljøet, til gavn for cyklister og fodgængere.

1. Generel hastighedsgrænse på max. 40 km/t indenfor [adresse]

2. Generel hastighedsgrænse på max. 40 km/t i alle omegnsbyer indenfor byskiltet

3. Konstruktion af bump, mariehøns, etc. i Beder, Maling og [adresse] og andre oplandsbyer

Overordnet budgetbeslutning

Alle trafikanter i [adresse] skal sidestilles, så alle er lige vigtige og får samme del af ’budget-kagen’.

Der bør derfor vedtages en principbeslutning om, at ’vigtige’ vedtagne cykelstier, fortove og gangstier som udgangspunkt anlægges før der anvendes midler til anlæggelse af nye veje hvor dette er muligt. Forvaltningen udpeger de pågældende anlæg.

Og vi bør følge op på cykel-handlingsplanen fra 2017: at de afsatte godt 80 mill. er anvendt til de formål, som planen skitserer.